# Odprta vrata gradu Rihemberk 2024

Mestna občina Nova Gorica, Zavod za turizem Nova Gorica in Vipavska dolina ter zavod Svitar vabijo v **petek, 19. aprila 2024, od 16.30 dalje** na dogodek ob začetku nove sezone na gradu Rihemberk s kulturnim programom, lokalno tržnico z domačo ponudbo ter koncertom Ditke.

## Program

* 13.00–16.00 – Strokovna konferenca projekta LAS »Prehod na sonaravno oskrbo s hrano«.
* 16.30–18.00 – Igrani ogled gradu: »Potovanje v razcvet Rihemberka«.
* 17.00–20.30 – Lokalna tržnica z ekološko in drugo ponudbo domačih dobrot.
* 18.30–19.00 – Kulturni program odprtja sezone s podelitvijo priznanja »Prijatelj Rihemberka« 2023.
* 19.00–20.00 – Koncert slovenske skladateljice in kantavtorice Ditke.

Po koncertu sledi družabni del z degustacijo lokalnih vin.

**Dogodek je pripravljen v sodelovanju s Krajevno skupnostjo Branik, Turističnim društvom Branik in Osnovno šolo Branik.**

**Vstop je prost. V primeru slabega vremena bo dogodek prestavljen.**